## Els centres educatius de la zona afectada per la DANA que reprenen l’activitat este dilluns seran 47 després de l’última actualització amb els ajuntaments

*** El CEIP Blasco Ibáñez de Benetússer i el CEIP Batallar de l’Alcúdia passen a tindre entrada d’alumnat progressiva després de comunicar-ho els consistoris
* Una vegada comunicats a la Conselleria els dos únics canvis, s’ha procedit esta vesprada a una actualització dels annexos I (inici de les classes el dilluns 11) i II (entrada progressiva de l’alumnat) de la Circular 3/2024 emesa divendres passat**

Els centres educatius de la zona afectada per la DANA a la província de València que reprenen l’activitat este dilluns seran 47 després de l’última actualització amb els ajuntaments.

Així, el CEIP Blasco Ibáñez de Benetússer i el CEIP Batallar de l’Alcúdia passen a tindre entrada d’alumnat progressiva després de comunicar-ho els consistoris, a falta de xicotetes actuacions que se solucionaran prompte.

La resta de centres d’Alaquàs, Aldaia, Algemesí, Alginet, Cheste, Dos Aguas, Godelleta, l’Alcúdia, Montroi, Siete Aguas, Torrent, Utiel i Yátova, així com les pedanies de València, mantenen la seua obertura com estava anunciada. En alguns casos ja es va reprendre l’activitat a la fi de la setmana passada.

Una vegada comunicats a la Conselleria els dos únics canvis, s’ha procedit esta vesprada a una actualització dels annexos I (inici de les classes el dilluns 11) i II (entrada progressiva de l’alumnat) de la Circular 3/2024 emesa divendres passat.

La nova circular i els seus annexos es poden [consultar ací](https://ceice.gva.es/documents/161634256/387453799/CIRCULAR+3+DANA-actualizado.pdf/86d7ba17-de9f-e6de-bb43-d9e062e6dbb7?t=1731269323539).

Fecha: 10/11/2024